**O rămâi...**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

"O, rămâi, rămâi la mine,

Te iubesc atât de mult!

Ale tale doruri toate

Numai eu știu se l-ascult;

In al umbrei întuneric

Te asamăn unui print,

Ce se uit-adânc în ape

Cu ochi negri și cuminți;

Si prin vuietul de valuri,

Prin miscarea ‘naltei ierbi,

Eu te fac s-auzi în taină

Mersul cârdului de cerbi;

Eu te văd răpit de farmec,

Cum îngâni cu glas domol,

In a apei strălucire

Intinzând piciorul gol.

Si privind în luna plină

La văpaia de pe lacuri,

Anii tăi se par ca clipe,

Clipe dulci se par ca veacuri".

Astfel zise lin pădurea,

Bolți asupra-mi clătinând;

Suieram l-a ei chemare

S-am ieșit în câmp râzând.

Astăzi chiar de m-aș întoarce

A-ntelege n-o mai pot...

Unde ești, copilărie,

Cu pădurea ta cu tot?